I dag slog nordjyske erhvervsfolk og politikere endnu et slag for en snarlig tredje Limfjordforbindelse.

Det skete da Komiteen for den 3. Limfjordsfordsforbindelse havde foretræde for Folketingets Transportudvalg på Christiansborg. - Jeg synes, at vi har brug for at få taget en beslutning. Så kan man sige, at fem eller seks milliarder er et stort beløb, men hvis du sammenligner med alle mulige andre investeringer, der er lavet i infrastrukturen de seneste år, så er det jo ingenting, siger Torben Fristrup, der er direktør i Cubic. Komiteen, der består af en lang række nordjyske erhvervsfolk og regionale politikere, er bekymret for endnu en forsinkelse af forbindelsen, hvis ikke der bliver vedtaget en anlægslov inden valget. - Vi skal have skabt et flertal og vi skal finde et sted hvor vi har pengene. På mødet blev der talt om fra nogens vedkommende, at der skulle være brugerbetaling og andet, så det bliver lidt svært. Jeg satser på, at vi får en bred opbakning til en ren statslig investering af en 3.limfjordsforbindelse, men det er jo ikke lige rundt om hjørnet, siger Rasmus Prehn (S).